CELEX: 31992R3185
Language: el
Date: 1992-10-30 00:00:00
Title: Κανονισμός (ΕΟΚ) αριθ. 3185/92 της Επιτροπής της 30ής Οκτωβρίου 1992 για την τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά τον κατάλογο των "μεγαλόκαρπων" ποικιλιών

Avis juridique important

|

31992R3185

Κανονισμός (ΕΟΚ) αριθ. 3185/92 της Επιτροπής της 30ής Οκτωβρίου 1992 για την τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά τον κατάλογο των "μεγαλόκαρπων" ποικιλιών  

Επίσημη Εφημερίδα αριθ. L 317 της 31/10/1992 σ. 0072 - 0072 Φινλανδική ειδική έκδοση: Κεφάλαιο 3 τόμος 45 σ. 0146  Σουηδική ειδική έκδοση: Κεφάλαιο 3 τόμος 45 σ. 0146 

ΚΑΝΟΝΙΣΜΟΣ (ΕΟΚ) αριθ. 3185/92 ΤΗΣ ΕΠΙΤΡΟΠΗΣ  της 30ής Οκτωβρίου 1992  για την τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά τον  κατάλογο των "μεγαλόκαρπων" ποικιλιώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1759/92 (2), και ιδίως το άρθρο 2 παράγραφος 2,  Εκτιμώντας:  ότι ο κανονισμός (ΕΟΚ) αριθ. 920/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 658/92 (4), καθόρισε στο παράρτημα ΙΙΙ τους κανόνες ποιότητας για τα επιτραπέζια μήλα και αχλάδια- ότι οι πληροφορίες που συγκεντρώθηκαν  για τα αγρονομικά χαρακτηριστικά των ποικιλιών "Ingrid Marie" και "Red Ingrid Marie (Karin Schneider)" επιτρέπουν να συμπεράνουμε ότι δεν πρόκειται για "μεγαλόκαρπη" ποικιλία- ότι πρέπει, συνεπώς, να διορθωθεί ο κατάλογος που εμφαίνεται στον πίνακα 3  του παραρτήματος ΙΙΙ του εν λόγω κανονισμού-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον πίνακα 3 του παραρτήματος ΙΙΙ του κανονισμού (ΕΟΚ) αριθ. 920/89 οι ενδείξεις "Ingrid Marie" και "Red Ingrid Marie (Karin Schneider)" διαγράφονται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 180 της 1. 7. 1992, σ. 23. (3) ΕΕ αριθ. L 97 της 11. 4. 1989, σ. 19. (4) ΕΕ αριθ. L 70 της 17. 3. 1992, σ. 15.